U Nyonu je održan ždrijeb skupina Europske lige u kojima su se našli Rijeka i Dinamo. Modri će igrati protiv Red Bull Salzburga, Celtica i rumunjske Astre dok će Rijeka imati ugledne protivnike u Sevilli, Feyenoordu i Standardu iz Liegea...

Ždrijeb skupina Europske lige u Nyonu donio je Dinamu i Rijeci protivnike s kojima mogu biti zadovoljni. Modri su izvukli skupinu u kojoj imaju što za reći dok su Riječani dobili tri ugledna protivnika, ali niti oni nisu bez šanse.

Dinamo će igrati protiv klubova koji su zapeli u play-offu Europske lige i s tim klubovima imaju zajedničku povijest. Već su se susretali i s Red Bullom iz Salzburga i sa Celticom dok im društvo pravi rumunjska Astra, protivnik koji je u rumunjskim okvirima tu negdje u rangu Petrolula kojeg su Modri nadigrali u play offu.

S druge strane Riječani imaju tri velika europska imena, branitelja naslova Sevillu, nizozemski Feyenoord i belgijski Standard iz Liegea. Sevilla je apsolutni favorit skupine, međutim Standard koji je slabiji nego prošle sezone i Feyenoord koji se dosta namučio za prolaz, nisu protivnici protiv kojih se može unaprijed uračunati poraz bez obzira na njihovu kvalitetu.

Prve utakmice na rasporedu su već 18. rujna, a Dinamo i Rijeka igrat će, kako je utvrđeno pravilima ždrijeba, u različitim terminima. Kada jedan klub igra u 19 sati, drugi će igrati u 21:05.

Skupina A:

1. Villarreal

2. Borussia (M)

3. Zürich

4. Apollon

Skupina B:

1. Kobenhavn

2. Club Brugge

3. Torino

4. HJK Helsinki

Skupina C:

1. Tottenham

2. Bešiktaš

3. Partizan

4. Asteras

Skupina D:

1. Red Bull Salzburg

2. Celtic

3. Dinamo

4. Astra

Skupina E:

1. PSV

2. Panathinaikos

3. Estoril

4. Dinamo Moskva

Skupina F:

1. Inter

2. Dnipro

3. St. Etienne

4. Qarabag

Skupina G:

1. Sevilla

2. Standard Liege

3. Feyenoord

4. Rijeka

Skupina H:

1. Lille

2. Wolfsburg

3. Everton

4. Krasnodar

Skupina I:

1. Napoli

2. Sparta Prag

3. Young Boys

4. Slovan Bratislava

Skupina J:

1. Dynamo Kiev

2. Steaua

3. Rio Ave

4. Aalborg

Skupina K:

1. Fiorentina

2. PAOK

3. Guingamp

4. Dinamo Minsk

Skupina L:

1. Metalist

2. Trabzonspor

3. Legia

4. Lokeren